text: Tysk-østrigsk koncern bygger sønderjysk motorvej
  17 februar 2010 kl. 14.05
  Vejdirektoratet har i dag indgået kontrakt med det private konsortium Kliplev Motorway Group (KMG) om at bygge motorvejen mellem Kliplev og Sønderborg.
  Kontrakten er på 1,5 milliarder kroner for strækningen på 26 kilometer.
  Motorvejen skal senest være færdig i 2013.
  Arbejdet går i gang til marts. I maj begynder anlæg af de broer, som skal gå over den nye motorvej.
  Vejbyggeriet er blevet udbudt som et offentligt-privat-partnerskab (OPP). Konsortiet skal bygge vejen og drive den i 26 år.
  Konsortiet finansierer byggeriet frem til 2013, hvorefter det offentlige betaler vejen på afbetaling i de følgende 26 år.
  Den tysk-østrigske sværvægteren, Strabag SE, i den europæiske entreprenørbranche står bag konsortiet.
  Strabag SE er Europas største bygge- og anlægskonsortium med omkring 76.000 ansatte.
  Züblin A/S indgår også som partner i projektet. Det arbejder tæt sammen med en række Strabag-selskaber.
  Konsortiets hjemmeside
  